b'\n_START_ARTICLE_\nVerachim\n_START_PARAGRAPH_\nVerachim (fost Combinatul Chimic Giurgiu) a fost un combinat chimic din Rom\xc3\xa2nia._NEWLINE_A intrat \xc3\xaen administrarea special\xc4\x83 a APAPS din luna mai 2002._NEWLINE_\xc3\x8en septembrie 2003 a fost anun\xc8\x9bat\xc4\x83 lichidarea societ\xc4\x83\xc8\x9bii, datorit\xc4\x83 acumul\xc4\x83rilor de datorii._NEWLINE_La momentul respectiv compania mai avea 100 de angaja\xc8\x9bi._NEWLINE_\xc3\x8en anii 1980, ora\xc8\x99ul Ruse, din Bulgaria, situat \xc3\xaen apropiere de Giurgiu, pe cel\xc4\x83lalt mal al Dun\xc4\x83rii, era supus unor adev\xc4\x83rate atacuri cu gaze din partea Combinatului Chimic Giurgiu._NEWLINE_Ca rezultat al migra\xc8\x9biei \xe2\x80\x9eecologice\xe2\x80\x9d, \xc3\xaen decurs de patru ani, popula\xc8\x9bia ora\xc8\x99ului a sc\xc4\x83zut cu peste 10.000._NEWLINE_Drama ora\xc8\x99ului Ruse, dar \xc8\x99i cea a ora\xc8\x99ului rom\xc3\xa2nesc Giurgiu, a \xc3\xaenceput \xc3\xaen anul 1982, c\xc3\xa2nd intra \xc3\xaen func\xc8\x9biune platforma num\xc4\x83rul unu pentru produc\xc8\x9bia de clor a combinatului._NEWLINE_\xc3\x8en acel an erau \xc3\xaenregistrate 28 de cazuri \xc3\xaen care concentra\xc8\x9bia de clor din atmosfer\xc4\x83 era de 20 de ori mai mare dec\xc3\xa2t limita maxim\xc4\x83._NEWLINE_Un alt caz similar de poluare transfrontalier\xc4\x83 a fost cel al Donau Chem Turnu M\xc4\x83gurele, care polua ora\xc8\x99ul Nicopole, tot din Bulgaria, acesta fiind \xc8\x99i singurul ora\xc8\x99 din aceast\xc4\x83 \xc8\x9bar\xc4\x83 \xc3\xaen care to\xc8\x9bi locuitorii aveau m\xc4\x83\xc8\x99ti de gaze.'